Diari Oficial de la Generalitat Valenciana


Sumari del DOGV 8056, del 06-06-2017 (2017/4964)

Extracte de la Resolució d'1 de juny de 2017, del rector, per la qual es convoquen beques per a ajuda a la matrícula de la tercera edició del Màster en Emprenedoria i Lideratge, títol propi de la Universitat Politècnica de València i EDEM Escola d'Empresaris, Fundació de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8056

Data del DOGV
:   06-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4964


Data del document
:   01-06-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució d'1 de juny de 2017, del rector, per la qual es convoquen beques per a ajuda a la matrícula de la tercera edició del Màster en Emprenedoria i Lideratge, títol propi de la Universitat Politècnica de València i EDEM Escola d'Empresaris, Fundació de la Comunitat Valenciana. [2017/4964]  
BDNS (identif.): 349542  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la base de dades nacional de subvencions:  
http://www.pap.minhap.gob.es/bdnstrans/index  
   
Primer. Beneficiaris  
Les persones que concórreguen a aquestes beques hauran de posseir una titulació superior amb un perfil tècnic (enginyers, arquitectes...) o de ciències socials i humanitats (ADE, dret...), o experiència professional acreditada en l'àmbit del contingut del màster i que complisquen els requisits exigits en les bases.  
  
Segon. Finalitat  
La present convocatòria de sis beques d'ajuda a matrícula va dirigida a aquells alumnes que hagen de matricular-se i cursar el Màster en Emprenedoria i Lideratge durant el curs acadèmic 2017-2018 i que no gaudisquen d'altres beques o ajudes a l'estudi per a la mateixa finalitat.  
  
  
Tercer. Bases reguladores  
Accessibles en:  
http://cegea.blogs.upv.es  
http://www.uni.edem.es/master-emprendimiento-liderazgo/proceso-de-admision  
  
Quart. Import  
Es convoquen sis beques per a estudiants del Màster en Emprenedoria i Lideratge, per un import total de 16.000 euros. Tenen dues d'aquestes un import de 4.000 euros cada una, i quatre d'aquestes un import de 2.000 euros cada una, les quals aniran destinades a cobrir part de l'import de les taxes de matrícula en l'esmentat Màster en Emprenedoria i Lideratge per al curs 2017-2018. La concessió de les ajudes previstes en aquesta convocatòria s'imputarà a la clau específica de la UPV 84480020 € Màster en Emprenedoria i Lideratge (MEL)  
  
Cinqué. Termini de presentació de sol·licituds  
El termini de presentació de sol·licituds estarà obert des de l'endemà de la publicació d'aquest extracte en el Diari Oficial de la Generalitat Valenciana fins al 30 de juny de 2017.  
  
València, 1 de juny de 2017.- El rector: Francisco José Mora Mas.